31994R2283
L 248/5
JURNALUL OFÍCIAL AL UNIUNII EUROPENE
REGULAMENTUL (CE) NR. 2283/94 AL COMISIEI
din 20 septembrie 1994
de modificare a Regulamentului (CEE) nr. 3378/91 privind modalitățile de vânzare a untului din stocul de intervenție destinat exportului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 de organizare comună a piețelor în sectorul laptelui și produselor lactate (1), modificat ultima dată de Regulamentul (CE) nr. 1880/94 (2), în special articolul 6 alineatul (7),
întrucât Regulamentul (CEE) nr. 3378/91 al Comisiei (3), modificat ultima dată de Regulamentul (CE) nr. 1655/94 (4), prevede punerea anumitor cantități de unt provenind din stocul public la dispoziția operatorilor și organizarea de licitații, în special pentru a se stabili prețurile minime pentru untul destinat exportului fie în aceeași stare, fie după transformare; întrucât articolul 1 din regulamentul menționat anterior prevede că untul pus în vânzare trebuie să fi fost stocat de către organismul de intervenție înainte de 1 ianuarie 1992;
întrucât este necesar, luând în considerare evoluția stocurilor de unt și a cantităților disponibile, să se extindă aceste vânzări la untul intrat în stoc înainte de 1 februarie 1992;
întrucât măsurile prevăzute de prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul (CEE) nr. 3378/91, data de „1 ianuarie 1992” se înlocuiește cu data de „1 februarie 1992”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 septembrie 1994.